Τηλέμαχος Μπόσσιος

Ο **Τηλέμαχος Μπόσσιος** (ή Τηλέμαχος Βραχνής, βαφτισμένος Γιώργος Βραχνής), είναι αστυνομικός, συγγραφέας, εθελοντής πυροσβέστης, πολιτικός ακτιβιστής ως εκπρόσωπος στην Ελλάδα της ομάδας Police for Freedom, δημιουργός και παρουσιαστής της εκπομπής Εξουσία Πολίτη στο Ηigh tv από το 2022 έως και το 2024 καθώς και δημιουργός περιεχομένου στην πλατφόρμα του youtube στο oμώνυμο κανάλι (@eksousiapoliti7465), συμπαρουσιαστής της εκπομπής Οι Λιμπερταριανοί στο Αlert tv με τον Βασίλη Αναστασσόπουλο κατά το 2025 καθώς και δημιουργός περιεχομένου στο ομώνυμο κανάλι (@GREEKLIBERTARIANS).

Στο ενεργητικό του έχει αρκετές βραβεύσεις για το κοινωνικό έργο που έχει προσφέρει τόσο από οργανώσεις πολιτών όσο και από αστυνομικές οργανώσεις. Το 2020 ξεκίνησε τον κοινωνικοπολιτικό ακτιβισμό γράφοντας άρθρα και δημιουργώντας βίντεο κατά των lockdown και των παράνομων προστίμων που σχετίζονταν με τα μέτρα καταστολής και περιορισμού των ελευθεριών του πολίτη κατά τη διάρκεια της πανδημίας. Λόγω αυτής της δραστηριότητας, στοχοποιήθηκε από τα ελληνικά Μέσα Μαζικής Ενημέρωσης με αποτέλεσμα να τεθεί σε αναστολή τον Οκτώβριο του 2021, πριν του απαγγελθούν οποιεσδήποτε κατηγορίες.

## Υπηρεσία στο Αστυνομικό Σώμα
Έχει υπηρετήσει στην ΕΛ.ΔΥ.Κ. στην 35η Μοίρα Καταδρομών ως ειδικός στα εκρηκτικά. Το 2009 εντάχθηκε στο σώμα της Ελληνικής Αστυνομίας ως Ειδικός Φρουρός, όπου υπηρέτησε σε διάφορες υπηρεσίες όπως σε περιπολίες πεζών, περιπολίες με αυτοκίνητα, περιπολίες στα πλαίσια της επιχείρησης ελέγχου παράνομης μετανάστευσης “Ξένιος Ζευς”, περιφρούρηση των δομών φιλοξενίας μεταναστών και προσφύγων , συνοδεία κρατουμένων και φύλαξης της έννομης τάξης των δικαστηρίων, στην ομάδα καταστολής Δ.ΕΛ.ΤΑ. στις Ομάδες Ετοιμότητας (ΟΜ.ΕΤ) και στα Τμήματα Αστυνομικών Επιχειρήσεων (ΤΑΕ).

### Το περιπολικό των 500 ίππων
Με αφοσίωση στο υπηρεσιακό του καθήκον, διάθεση για συνεχή βελτίωση και στόχο την αποτελεσματική αντιμετώπιση της εγκληματικότητας στο Μενίδι, ο Τηλέμαχος ανέλαβε ένα εντυπωσιακό έργο: τη μετατροπή ενός εγκαταλελειμμένου περιπολικού Skoda Octavia σε ένα πανίσχυρο επιχειρησιακό όχημα. Το αυτοκίνητο, το οποίο βρισκόταν σε άθλια κατάσταση με σπασμένο κινητήρα και ραγισμένη τουρμπίνα στην Αμυγδαλέζα, μεταμορφώθηκε – χάρη στη δουλειά του ίδιου και συνεργαζόμενων μηχανικών – στο ταχύτερο περιπολικό της χώρας, με απόδοση που μπορεί να φτάσει έως και τους 550 ίππους.

Οι αναβαθμίσεις στο περιπολικό δεν περιορίστηκαν μόνο στον κινητήρα, αλλά εκτείνονται σε κάθε πτυχή της επιχειρησιακής του χρήσης. Στο μηχανολογικό σκέλος, τοποθετήθηκαν σφυρήλατα πιστόνια, νέα μεγαλύτερη τουρμπίνα, σπορ ανάρτηση, φαρδύτερα ελαστικά και εξαπίστονες δαγκάνες φρένων, ενισχύοντας θεαματικά τις επιδόσεις του οχήματος. Παράλληλα, εγκαταστάθηκε σύστημα μεταβαλλόμενης χαρτογράφησης κινητήρα, που επιτρέπει την εναλλαγή ανάμεσα σε πρόγραμμα χαμηλής κατανάλωσης για καθημερινή χρήση και πλήρη ισχύ έως 550 ίππων για καταστάσεις έκτακτης ανάγκης. Σε επιχειρησιακό επίπεδο, το Octavia εξοπλίστηκε με ειδικά διαμορφωμένες θήκες επιχειρησιακού εξοπλισμού (γνωστές και ως “θήκες τακτικής”), μεγάλο σακ βουαγιάζ πρώτων βοηθειών, πυροσβεστήρα και λοιπό εξοπλισμό, μετατρέποντάς το σε ένα πλήρως λειτουργικό όχημα για τις πιο απαιτητικές αποστολές της ΕΛ.ΑΣ. Το όλο εγχείρημα, κόστισε στον Τηλέμαχο, περίπου 20.000 ευρώ τα οποία προήλθαν από προσωπικούς του πόρους.

Το περιπολικό ακινητοποιήθηκε από την ίδια την ελληνική αστυνομία λόγω της μεγάλης του ιπποδύναμης και δεν τέθηκε ξανά στην υπηρεσία του Σώματος ενώ ο Τηλέμαχος πέρασε από Ένορκη Διοικητική Εξέταση (Ε.Δ.Ε.) χωρίς καν να του δοθεί άδεια πραγματογνωμοσύνης για τεχνικό έλεγχο του οχήματος, όπως αναφέρει ο ίδιος σε συνέντευξή του στον Μάκη Τριανταφυλλόπουλο.

### Διαθεσιμότητα

Το καλοκαίρι του 2021, κατά τη διάρκεια των κυβερνητικών μέτρων για τον κορωνοϊό, ο Τηλέμαχος συμμετείχε στις πορείες κατά της υποχρεωτικότητας και της περιστολής των δικαιωμάτων των πολιτών. Στη διάρκεια των διαμαρτυριών αυτών, ο κόσμος που ήταν συγκεντρωμένος στις πορείες δέχθηκε επίθεση από τις αστυνομικές δυνάμεις καταστολής. Ως απάντηση στον τρόπο που προέβαλλαν το θέμα τα κανάλια της τηλεόρασης, ανέβασε στο κανάλι του Εξουσία Πολίτη ένα βίντεο στο οποίο θέτει ερωτήματα για τις συνθήκες υπό τις οποίες διαλύθηκε η πορεία που έγινε στις 21 Ιουλίου 2021 δείχνοντας πως έγινε βίαιη καταστολή συνταγματικά κατοχυρωμένων δικαιωμάτων κι αναρτώντας την εξής περιγραφή:"*Το παρόν βίντεο αποτελεί μικρή έρευνα μέσω του βιντεοληπτικού υλικού που αναρτήθηκε στο youtube. Τα πλάνα μιλούν από μόνα τους.*
*Υπήρξε βίαιη καταστολή του Συνταγματικού Δικαιώματος του Συνέρχεσθαι. Υπήρξε Παράνομη Βία από μέρους των Αρχών και έκθεση σε κίνδυνο. (Έχουν κατατεθεί μηνύσεις) Έλληνα μη φοβηθείς, προστάτεψε τη δημοκρατία και την ελευθερία. Αν αυτές χαθούν, μετά κερδίζονται μονάχα με αίμα και ο εμφύλιος αφήνει πολύ βαθιές πληγές σ' ένα έθνος. Είναι λυπηρό για εμένα να βλέπω τους άνδρες που υπερασπίστηκαν τα σύνορα στον Έβρο, να μην υπερασπίζονται με το ίδιο πάθος τη δημοκρατία μας.*"Έπειτα από αυτό το βίντεο, υπήρξαν ρεπορτάζ στα ΜΜΕ τόσο στην τηλεόραση, πιο συγκεκριμένα απ' το κανάλι mega channel, όσο και στον Τύπο, τα οποία στρέφονταν κατά του Τηλέμαχου και της δράσης του. Την αμέσως επόμενη μέρα, το mega ανακοίνωσε μέσω του δελτίου ειδήσεων πως επρόκειτο να διεξαχθή Ε.Δ.Ε. μετά από το προηγούμενο ρεπορτάζ του.

Ως συνέπεια των επεισοδίων που σημειώθηκαν μεταξύ πολιτών και αστυνομικών, υπήρξε κόσμος που συζητούσε πώς θα μπορούσαν τα ΜΑΤ ν' αντιμετωπιστούν αποτελεσματικότερα ακόμη και με βίαιες μεθόδους ή ένοπλες λύσεις ή ακόμη και με κατάληψη της Βουλής. Ο Τηλέμαχος πιστεύοντας πως αυτές οι πιθανές προσεγγίσεις από την πλευρά των πολιτών, δεν θα είχαν αποτέλεσμα ωφέλιμο για καμία πλευρά, ως απάντηση στις επιθετικές θέσεις που άκουγε να εκφράζονται στα συλλαλητήρια αυτά, ανέβασε κάποια βίντεο στο κανάλι του Εξουσία Πολίτη, τα οποία λειτουργώντας "πυροσβεστικά", παρουσίαζαν ειρηνικούς τρόπους διαμαρτυρίας και αντίδρασης απέναντι στα Μ.Α.Τ. καθιστώντας σαφέστερο και κατανοητό τον ρόλο τους.

Ωστόσο, τέθηκε σε διαθεσιμότητα με συνοπτικές διαδικασίες, ασαφές κατηγορητήριο όπως εξηγεί ο ίδιος σε συνέντευξή του, κι επωμίστηκε την παρακράτηση μισθού που του επιβλήθηκε. Την αμέσως επόμενη μέρα της ανακοίνωσης της διαθεσιμότητάς του, του ζητήθηκε η άποψή του από το ίδιο κανάλι με ερωτήματα που αφορούσαν πιθανή μετάνοια κι οπισθοχώρηση με τον ίδιο να εμμένει σταθερός στις θέσεις του.

Οι διώξεις ωστόσο, συνεχίστηκαν. Με αφορμή την συνέντευξη που έδωσε στον Μάκη Τριανταφυλλόπουλο , ο Τηλέμαχος κλήθηκε σε απολογία προκειμένου να περάσει ξανά από Ε.Δ.Ε. με τη θέση του στο Σώμα να τίθεται σε κίνδυνο .

## Πολιτικός ακτιβισμός
Συνεχίζοντας να εκδηλώνει την αλληλεγγύη του στους υγιειονομικούς σε αναστολή, οργάνωσε διαδικτυακούς τηλεμαραθωνίους με καλεσμένους εξέχοντες γιατρούς, υγειονομικούς, ποινικολόγους και δικηγόρους καθώς και δράσεις υλικής υποστήριξης προς όσους είχαν αποστερηθεί τον μισθό τους λόγω των κυβερνητικών μέτρων, ενθαρρύνοντας τους πολίτες που ήθελαν να πράξουν το ίδιο μαζεύοντας τρόφιμα και είδη πρώτης ανάγκης .

Μέσω του ακτιβισμού, ενώθηκε με ομοϊδεάτες αστυνομικούς στην ομάδα Police for Freedom (Αστυνομικοί για την Ελευθερία) οι οποίοι επιδίδονταν σε μάχη για την διατήρηση των δικαιωμάτων του πολίτη και σε παρόμοιες πράξεις αλληλεγγύης προβάλλοντας το έργο των απανταχού συναγωνιστών τους .

Εν συνεχεία, με το όνομα που είχε δώσει στο κανάλι του στο youtube, Εξουσία Πολίτη, ξεκίνησε μια σειρά ομώνυμων εκπομπών στο High tv (2022-2024), στην οποία καλούσε πρόσωπα προερχόμενα από διάφορους ιδεολογικούς χώρους με δράσεις που εκτείνονταν απ' το πολιτικό πεδίο έως και την φιλανθρωπία, προκειμένου ο πολίτης να ενημερωθεί για θέματα και θέσεις που δεν έβλεπαν το φως της δημοσιότητας στα μεγάλα κανάλια. Το κανάλι αυτό, ήταν αφιερωμένο εξ αρχής στο να ενημερώσει τον πολίτη για τα δικαιώματά του και πώς να τα διεκδικήσει χωρίς συγχρόνως να δημιουργούνται προστριβές με τα θεσμικά όργανα που πραγματοποιούν τους ελέγχους. Αυτό φαίνεται ήδη απ' το πρώτο βίντεο που ανέβηκε στις 30/09/2020 κι αφορούσε τον τροχονομικό έλεγχο που κάνει η αστυνομία στα οχήματα και ποια είναι η καλύτερη δυνατή προσέγγιση από την πλευρά του πολίτη.

Καθώς ο Τηλέμαχος πρεσβεύει τις αρχές του λιμπερταριανισμού/αναρχοκαπιταλισμού, το 2024-2025 μαζί με τον ομοϊδεάτη του Βασίλη Αναστασόπουλο, δημιούργησαν την εκπομπή Οι Λιμπερταριανοί η οποία προβαλλόταν κάθε Πέμπτη στο Alert tv και τα βίντεο ανέβαιναν στο ομώνυμο κανάλι στο youtube Greeklibertarians. H θεματολογία της εκπομπής περιελάμβανε ανασκόπηση της επικαιρότητας υπό το ελευθεριακό πρίσμα αλλά και συνεντεύξεις ανθρώπων από διάφορους ιδεολογικούς χώρους ώστε να μπορέσει ο τηλεθεατής να σκεφτεί πολύπλευρα.

Έχοντας πάντα την επιθυμία της ελεύθερης έκφρασης, ο ακτιβισμός του Τηλέμαχου, είχε αρχίσει αρκετά νωρίτερα μέσω της αρθρογραφίας του. Άρθρα του φιλοξένησαν διάφορα sites όπως το Ελληνικές Γραμμές, το Policenews.gr, η Conserva.gr.

## Λογοτεχνικό έργο
O Tηλέμαχος ως συγγραφέας έχει περιγραφεί ως πνεύμα που προβληματίζεται για την μελλοντική έκβαση του ανθρώπου και της κοινωνίας κι επιδιώκει να κατανοήσει εις βάθος τον κόσμο που τον περιβάλλει. Με σκοπό να αποσαφηνίσει τα διάφορα ζητήματα που προκύπτουν στην καθημερινότητά του, αναλύει προσεκτικά τις λέξεις και τις έννοιες που συναντά, ώστε να κατανοήσει πλήρως τις αληθινές προθέσεις και τα βαθύτερα μηνύματα που κρύβονται πίσω από αυτά που του παρουσιάζονται.

Η θεματολογία των βιβλίων του αντανακλά τις πολιτικές του πεποιθήσεις, τους κοινωνικούς προβληματισμούς αλλά και την προσωπική του ευαισθησία. Οι συγγραφικές του επιρροές είναι προερχόμενες από τις νουβέλες του δυστοπικού, μελλοντικού σύμπαντος του Warhammer40k που είναι και το χόμπι του στο οποίο έχει αφιερώσει χρόνια αφοσίωσης.

Αντιμετωπίζοντας το βιβλίο ως ένα έργο τέχνης στο σύνολό του, όπως ο ίδιος ο συγγραφέας αναφέρει, πέρα από την προσεκτική επιλογή των λέξεων, εξίσου προσεκτικός είναι κι ο σχεδιασμός της εικονογράφησης και των εξωφύλλων, καθιστώντας το καθένα ένα μικρό κομψοτέχνημα που είναι ευχάριστο στον αναγνώστη ήδη απ' την πρώτη ματιά.

Τον Μάιο του 2013 εκδόθηκε το πρώτο του βιβλίο, ένα πολιτικό, δυστοπικό θρίλερ, με τίτλο *"Ροδοπέταλα σε μια Επανάσταση"* από τις εκδόσεις Ιβίσκος.

Το 2016 εξέδωσε ιδιωτικά το μυθιστόρημα *"Ο φύλακας κι ο Άγγελός του" ,* κοινωνικό δράμα που αφορά την καταπολέμηση του εμπορίου λευκής σαρκός και τα θύματά του.

Διευρύνοντας το ενδιαφέρον του για την τεχνητή νοημοσύνη, την αλματώδη εξέλιξη της τεχνολογίας και των κατακτήσεων του ανθρώπινου νου, έγραψε ένα μυθιστόρημα με τον τίτλο *"Προμηθέας, η Ενσάρκωση"*  το οποίο εκδόθηκε το 2018 από τις εκδόσεις Ανοιχτή Πόλη.

Το τέταρτό του βιβλίο με τίτλο *"Λακεδαίμων Αποστάτης"*, βρίσκεται εν αναμονή έκδοσης.

## Βραβεύσεις
Ο Τηλέμαχος έχει βραβευτεί σε κάθε τομέα με τον οποίον έχει ασχοληθεί. Έχει λάβει επαίνους και τιμές ως εθελοντής δασοπυροσβέστης, ως αστυνομικός, ως κοινωνικός ακτιβιστής, αλλά και ως λογοτέχνης.

Ως εθελοντής πυροσβέστης, έλαβε το 2007 τιμητική βράβευση από τον Στρατιωτικό Σύνδεσμο Ελλήνων Εφέδρων – Σ.Σ.Ε.ΕΦ., για την εθελοντική του δράση δασοπυρόσβεσης στις περιοχές της Πάρνηθας και Πεντέλης.

Η νουβελέτα του με τίτλο “Γυνοειδές” κέρδισε με ισοψηφία την πρώτη θέση στα βραβεία Larry Niven στην κατηγορία Λογοτεχνία του Φανταστικού για το 2013.

O Σύλλογος Διατήρησης Ιστορικών Οχημάτων τον τίμησε στις 6 Ιουλίου 2020, για την εξαιρετική ανακατασκευή και βελτίωση του υπηρεσιακού οχήματος Skoda Octavia, καθώς και για την αφοσίωσή του στην Ελληνική Αστυνομία και τα καθήκοντά του.

Η έγκριτη ενημερωτική σελίδα για αστυνομικά ζητήματα policenews.gr, ξεκινώντας το 2021 την απονομή βραβείων για στελέχη της αστυνομίας και του ΕΚΑΒ, του απέδωσε βραβείο και τιμητική πλακέτα για τον ηρωισμό και την αποφασιστικότητά του, όπως φάνηκε όταν αντιμετώπισε μόνος του ομάδα χούλιγκανς για να προστατεύσει συναδέλφους του κατά τη διάρκεια συμπλοκής στο γήπεδο Καραϊσκάκη.

Ο Σύλλογος για την Ανδρική και Πατρική Αξιοπρέπεια (ΣΥ.Γ.Α.Π.Α.) τον τίμησε τον Ιανουάριο του 2021 με το βραβείο Ανδρείας, για τις υπηρεσίες του και το σύνολο του έργου του ως αστυνομικού υπέρ του πολίτη.

Οι υγειονομικοί που είχαν τεθεί σε αναστολή λόγω των κρατικών μέτρων κατά τη διάρκεια ανακήρυξης πανδημίας λόγω του κορωνοϊού, τον τίμησαν στις 13 Φεβρουαρίου 2022 σε βράβευσή του στο Πάρκο Ελευθερίας για την Αλληλεγγύη που τους έδειξε βοηθώντας τους με συγκέντρωση τροφίμων, διοργανώντας τηλεμαραθωνίους μέσα από το κανάλι του στο youtube όπου φιλοξενήθηκαν αρκετοί από αυτούς και δημιουργώντας ένα δίκτυο για τους πολίτες που ήθελαν να συνδράμουν στην βοήθεια αυτή.

## Ενδεικτική αρθρογραφία
«Άποψη αστυνομικού για Χίο και Λέσβο», Policenews.gr, 26 Φεβρουαρίου 2020. Διαθέσιμο στο: https://www.policenews.gr/73793/apopsi-astynomikou-gia-chio-ke-lesvo/

«Άποψη αστυνομικού για την κατάσταση στα σύνορα: Ο Έλληνας δεν έχει μάθει να παραδίδεται αμαχητί», Policenews.gr, 04 Μαρτίου 2020. Διαθέσιμο στο: https://www.policenews.gr/74175/apopsi-astynomikou-gia-tin-katastasi-sta-synora-o-ellinas-den-echi-mathi-na-paradidete-amachiti/

«Άποψη αστυνομικού με αφορμή το διπλό φονικό στην Κηφισιά: “Η ιερότητα των όπλων”», Policenews.gr, 20 Μαρτίου 2020. Διαθέσιμο στο: https://www.policenews.gr/75004/apopsi-astynomikou/

«Άρθρο αστυνομικού: "Η Δημοκρατία στο απόσπασμα"», Policenews.gr, 25 Μαρτίου 2020. Διαθέσιμο στο: https://www.policenews.gr/75161/arthro-astynomikou-i-dimokratia-sto-apospasma/

«Απαγορευμένο Πάσχα (Τα χριστιανικά ιδεώδη έχουν σφυρηλατηθεί σε βάθος αιώνων)», Conserval.gr, 26 Απριλίου 2020. Διαθέσιμο στο: https://conserva.gr/to-apagoreumeno-pasxa64/

«Τι μπορώ να κάνω για να προστατέψω το βιός μου;», Conserva.gr, 1 Μαΐου 2023. Διαθέσιμο στο: https://conserva.gr/ti-mporo-na-kano-gia-na-prostatepso-to-vios-mou-264/

«Η Υποκρισία του #Black_Lives_Matter: δεν τους νοιάζουν οι ζωές των μαύρων αλλά οι πολιτικές της αριστεράς», Policenews.gr, 06 Ιουνίου 2020. Διαθέσιμο στο: https://www.policenews.gr/76911/arthro-astynomikou-i-ypokrisia-tou-black_lives_matter-den-tous-niazoun-i-zoes-ton-mavron-alla-i-politikes-tis-aristeras/

«Ο αστυνομικός Τηλέμαχος Μποσσιός εξηγεί τα πάντα για την χειρόγραφη βεβαίωση κυκλοφορίας», Policenews.gr, 09 Νοεμβρίου 2020. Διαθέσιμο στο: https://www.policenews.gr/79927/o-astynomikos-tilemachos-bossios-exigei-ta-panta-gia-tin-cheirografi-vevaiosi-kykloforias/

«Συνάδελφοι, προσοχή στις παράνομες κλήσεις σε πολίτες λόγω lockdown», Policenews.gr, 11 Νοεμβρίου 2020. Διαθέσιμο στο: https://www.policenews.gr/80071/synadelfoi-prosochi-stis-paranomes-kliseis-se-polites-logo-lockdown/

«Κε Υπουργέ, επιτρέψτε τις εκδηλώσεις για το Πολυτεχνείο», Policenews.gr, 14 Νοεμβρίου 2020. Διαθέσιμο στο: https://www.policenews.gr/80131/ke-ypourge-epitrepste-tis-ekdiloseis-gia-to-polytechneio/

«Παράνομες απαντήσεις σε ενστάσεις κλήσεων COVID», Policenews.gr, 30 Νοεμβρίου 2020. Διαθέσιμο στο: https://www.policenews.gr/80366/paranomes-apantiseis-se-enstaseis-kliseon-covid/

«Μεγάλη μπουκιά φάε, κύριε Υπουργέ…», Conserva.gr, 07 Δεκεμβρίου 2020. Διαθέσιμο στο: https://conserva.gr/megali-mpoukia-19314/

«Άρθρο – άποψη “φωτιά” αστυνομικού: “Παράνομες και αντισυνταγματικές διακρίσεις στην ΕΜΑΚ”», Policenews.gr, 20 Μαΐου 2021. Διαθέσιμο στο: https://www.policenews.gr/83958/arthro-apopsi-fotia-astynomikou-paranomes-kai-antisyntagmatikes-diakriseis-stin-emak/

«Ο Τηλέμαχος παίρνει θέση για τη διαθεσιμότητά του: “6 Ψέματα που λέχθηκαν εναντίον μου”», Policenews.gr, 10 Οκτωβρίου 2021. Διαθέσιμο στο: https://www.policenews.gr/87768/o-tilemachos-pairnei-thesi-gia-ti-diathesimotita-tou-6-psemata-pou-lechthikan-enantion-mou/

«Άρθρο – γνώμη σχετικό με τις δολοφονίες ισραηλινών αστυνομικών», Policenews.gr, 2 Απριλίου 2022. Διαθέσιμο στο: https://www.policenews.gr/92082/arthro-gnomi-schetiko-me-tis-dolofonies-israilinon-astynomikon/

«Άρθρο ενάντια σε αντιρατσιστική κρατική προπαγάνδα», Triklopodia.gr, 2022. Διαθέσιμο στο: https://www.triklopodia.gr/άρθρο-ενάντια-σε-αντιρατσιστική-κρατ/

## Παραπομπές